Diari Oficial de la Generalitat Valenciana


Sumari del DOGV 9989, del 21-11-2024 (2024/12953)

PROPOSTA DE RESOLUCIÓ provisional de 18 de novembre de 2024, de la Direcció, de concessió d’ajudes 2024 derivades de la Resolució de 30 d’abril de 2024, de la presidenta de Turisme Comunitat Valenciana, per la qual es convoquen les ajudes per a millorar el posicionament del sector turístic per a l’any 2024. Programa 2.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9989

Data del DOGV
:   21-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12842

CVE
:   XFOA-X-7277-91681

Data del document
:   18-11-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública
    * turisme

*Antecedents de fet*

Primer. Per la Resolució de 30 d’abril de 2024, de la presidenta de Turisme Comunitat Valenciana, es convoquen les ajudes per a millorar el posicionament del sector turístic per a l’any 2024. En l’annex I de la resolució s’arrepleguen els programes d’actuació de Turisme Comunitat Valenciana per a l’any 2024, i que es detallen a continuació:

1. Programa 1. Impuls al posicionament de les empreses i el màrqueting de producte turístic de la Comunitat Valenciana, dirigit a empreses turístiques de la Comunitat Valenciana que desenvolupen durant 2024 projectes orientats al posicionament del sector turístic, amb una consignació de 4.000.000,00 euros amb càrrec a la línia pressupostària S0357, Impuls a la competitivitat turística, del capítol IV, del pressupost de Turisme Comunitat Valenciana per a l’exercici 2024.

2. Programa 2. Impuls a esdeveniments musicals, esportius, gastronòmics i culturals d’impacte turístic, dirigit a empreses, associacions, federacions o fundacions que duguen a terme durant el 2024 esdeveniments musicals, esportius, gastronòmics i culturals de la Comunitat Valenciana que tinguen impacte turístic, amb una consignació de 2.040.000,00 euros amb càrrec a la línia S0357, Impuls a la competitivitat turística, del capítol IV, del pressupost de Turisme Comunitat Valenciana, per a l’exercici 2024.

És objecte d’esta resolució el programa 2.

Segon. Amb dates diferents es van registrar en Turisme Comunitat Valenciana diverses sol·licituds d’ajuda acollides al citat programa 2 (Impuls a esdeveniments musicals, esportius, gastronòmics i culturals d’impacte turístic), sol·licituds que han donat lloc a la instrucció dels expedients detallats en el document annex a esta proposta de resolució.

Tercer. D’acord amb el que establix l’article 11.2 de la resolució de convocatòria, la comissió d’avaluació d’ajudes s’ha reunit en la sessió de data 7 de novembre de 2024 i ha adoptat, entre altres, els acords següents:

«2n. Aprovar la puntuació obtinguda pels sol·licitants els projectes favorables dels quals ha avaluat l’òrgan instructor d’acord amb els criteris de valoració que establix article 10, «Règim de concessió i criteris de valoració de sol·licituds», de la Resolució de 30 d’abril de 2024, per la qual es regixen les presents ajudes.

3r. Aprovar l’ordenació de les sol·licituds sobre les quals s’informe favorablement mencionades en l’acord anterior, de més a menys puntuació.

4t. Aprovar el cost subvencionable determinat per l’òrgan instructor, després de l’anàlisi de l’actuació per a la qual se sol·licita ajuda.

5t. Com a resultat d’este procés, la consignació pressupostària del programa s’esgota sense que hi haja crèdit suficient per a atendre totes les sol·licituds avaluades favorables, i es dona, a més, un empat múltiple en el tram final de puntuació.

Quant a l’empat produït, ha de considerar-se el que preveu l’article 11.4 de la Resolució de 30 d’abril de 2024, de convocatòria d’estes ajudes, pel que fa al supòsit d’una relació de sol·licituds amb la mateixa puntuació, article en el qual s’estipula textualment: «En el cas que, després d’efectuar les operacions descrites, el crèdit pressupostari siga insuficient per a atendre totes les sol·licituds que consten en l’orde de prelació i es produïsca la circumstància que l’última persona o entitat sol·licitant que obtinga la subvenció haja obtingut la mateixa puntuació que els immediatament següents en este orde, tindran preferència en l’adjudicació les persones o les entitats que hagen obtingut una puntuació superior en els criteris d’interés turístic i grau de desplegament del projecte. Si persistix l’empat, tindran preferència en l’adjudicació els sol·licitants que hagen obtingut més puntuació en els criteris de responsabilitat social. Si persistix l’empat, estes s’atendran per orde de presentació de sol·licituds.»

Sobre la base d’això, al produir-se un empat a 9 punts entre les sol·licituds compreses entre els números d’orde 50 i 64 de la relació d’expedients avaluats, s’han aplicat els criteris de desempat referits en el paràgraf anterior, i s’ha ordenat este tram de sol·licituds per la puntuació obtinguda en:

1r. Els criteris d’interés turístic i grau de desenrotllament del projecte de superior a inferior.

2n. Els criteris de responsabilitat social de superior a inferior.

3r. Per orde de presentació de sol·licituds.

Aplicant els anteriors criteris, el crèdit disponible s’esgota en la sol·licitud número 51 (expedient CLV-20-24).

6t. Com a resultat de tot el que s’ha exposat en els apartats anteriors, la comissió acorda informar favorablement sobre la concessió de la subvenció a les sol·licituds avaluades i ordenades segons el criteri de prelació establit i que es detalla en el mencionat annex I a esta acta, annex en el qual consten les 51 actuacions a subvencionar, així com els imports individuals d’ajudes a concedir, ajudes que en conjunt arriben als 2.027.964,31 euros.

Es fa constar que, amb caràcter previ a la celebració de la comissió d’avaluació, s’ha comprovat que, dels 51 expedients sobre els quals s’ha informat favorablement, 49 estan al corrent en el compliment de les seues obligacions tributàries i davant de la Seguretat Social.

Els sol·licitants relatius als expedients CMA-17-24 The Wave Javea, SL, CIF P25063637, i CMC-50-24 Summer of Music Festival Castelló, AIE, CIF Z27869781, no estan al corrent en el compliment de la seua obligació davant de la Seguretat Social.

7t. Condicionar el caràcter favorable a estos sol·licitants amb números d’expedients CMA-17-24 i CMC-50-24 a obtindre la condició de beneficiaris de la subvenció, a l’acreditació amb anterioritat a dictar-se la proposta de resolució de concessió definitiva, estar al corrent en el compliment de la seua obligació davant de la Seguretat Social.

En el cas que no complisca este requisit, establit en l’article 13, apartat 2e, de la Llei 38/2003, de 17 de novembre, general de subvencions, i en l’article 14.1 de la Resolució de 30 d’abril de 2024, de convocatòria d’ajudes, s’informarà desfavorablement sobre esta sol·licitud.

8t. Condicionar als sol·licitants la subvenció dels quals siga d’import superior a 30.000 euros a acreditar complir els terminis de pagament que establix la Llei 3/2004, de 29 de desembre, per la qual s’establixen mesures de lluita contra la morositat en les operacions comercials, i presentar la documentació acreditativa que preveu l’article 13.3 bis de la Llei 38/2003, general de subvencions (LGS), de 17 de novembre, per a poder ser beneficiaris de la subvenció:

a) Que el sol·licitant presenta compte de pèrdues i guanys abreujat i complix els terminis de pagament que preveu la Llei 3/2004, de 29 de desembre, citada abans.

b) Que el sol·licitant, d’acord amb la normativa comptable, no pot presentar compte de pèrdues i guanys abreujat, per la qual cosa haurà d’adjuntar per a l’acreditació del compliment dels terminis legals de pagament: certificat de l’auditor inscrit en el Registre oficial d’auditors de comptes (ROAC), amb la identificació del número de registre, en els termes que preveu el mencionat article 13.3 bis de l’LGS.

En el cas que no es presente la documentació acreditativa que preveuen l’article 13.3 bis de la Llei 38/2003 (LGS) i l’article 14.2 de la Resolució de convocatòria de les ajudes 2024, en el termini que s’indique en la proposta provisional de concessió, s’informarà desfavorablement sobre estes sol·licituds.

9é. En l’annex I a esta acta queda reflectida la intensitat de l’ajuda, percentatge que està predeterminat pel que establix l’apartat 6, «Càlcul del cost subvencionable de la sol·licitud», de l’annex I de la Resolució de 30 d’abril de 2024, de la convocatòria d’ajudes, resolució que establix: «La quantia de la subvenció serà la quantitat que resulte d’aplicar una intensitat d’ajuda del 60 % sobre el cost subvencionable.»

De la mateixa manera, en l’annex I a esta acta es constata, quan hi és aplicable, que l’import màxim d’ajuda per entitat beneficiària no excedix la quantitat de 90.000 euros, i es complix així el que establix l’article 5.2 de la mencionada resolució de convocatòria d’ajudes 2024.

10m. Fixar com a termini de presentació de la documentació justificativa el comprés entre l’endemà de la publicació de la resolució de concessió en el *Diari Oficial de la Generalitat Valenciana*  i el 17 de gener de 2025, d’acord amb la Resolució de 6 de novembre de 2024, de la presidenta de Turisme Comunitat Valenciana, d’ampliació de termini per a resoldre els expedients d’ajudes derivats de la convocatòria d’ajudes previstes en la Resolució de 30 d’abril de 2024, de la presidenta de Turisme Comunitat Valenciana, per la qual es convoquen les ajudes per a millorar el posicionament del sector turístic per a l’any 2024, publicada en el DOGV número 9978, de data 8 de novembre de 2024, i el beneficiari de l’ajuda podrà efectuar esta justificació en qualsevol moment dins d’este termini. En aplicació del que establix la mencionada resolució d’ampliació de termini, la justificació de l’actuació objecte de subvenció mai podrà ser posterior al 17 de gener de 2025. Les activitats hauran d’haver-se realitzat, facturat i pagat l’any 2024.

Quart. Amb posterioritat a la celebració de la sessió de la comissió d'avaluació, els sol·licitants relatius als expedients: CMA-17-24 The Wave Javea, SL, CIF K82283057, i CMC-50-24 Summer of Music Festival Castelló, AIE, CIF V55199293, han acreditat que es troben al corrent en el compliment de la seua obligació enfront de la Seguretat Social.

Cinqué. En aplicació de l’antecedent de fet tercer, es detallen en el document annex a esta proposta de resolució provisional els 51 primers sol·licitants que figuren en l’annex I, Expedients favorables programa 2, de l’acta referida, sol·licitants per als quals hi ha consignació pressupostària suficient per a concedir l’ajuda sol·licitada.

*Fonaments de dret*

Primer. La Resolució de 30 d’abril de 2024, de la presidenta de Turisme Comunitat Valenciana, per la qual es convoquen les ajudes 2024 de Turisme Comunitat Valenciana, dirigides a empreses, associacions, federacions i fundacions, destinades a la millora del posicionament del sector turístic per a l’any 2024; el Decret 4/2017, de 31 de març, del president de la Generalitat, pel qual s’aproven les bases reguladores de les ajudes dirigides al sector turístic de la Comunitat Valenciana, modificat pel Decret 6/2023, de 26 d’abril, del president de la Generalitat; la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i la resta de normativa aplicable.

Segon. La competència per a dictar esta proposta la té el director de Turisme Comunitat Valenciana d’acord amb el que establix l’apartat 2, lletra e, de l’article 33 del Decret 7/2020, de 17 de gener, del Consell, de regulació dels òrgans per a la coordinació de l’acció turística i de l’organisme públic per a la gestió de la política turística, així com el que establix l’article 11.5 de la Resolució de 30 d’abril de 2024, citada en el fonament primer.

Tercer. L’article 36.3 de la Llei 39/2015, d’1 d’octubre, del procediment administratiu comú de les administracions públiques, establix que els actes administratius de la mateixa naturalesa, com ara nomenaments, concessions o llicències, es podran refondre en un únic acte, acordat per l’òrgan competent, que especificarà les persones o altres circumstàncies que individualitzen els efectes de l’acte per a cada interessat.

Vistos els anteriors antecedents de fet i fonaments de dret, es dicta esta proposta de

RESOLUCIÓ PROVISIONAL

*Primer*

Concedir subvenció als sol·licitants de les ajudes que es detallen en l’annex a esta proposta de resolució provisional, amb la indicació de l’actuació a subvencionar i l’import de l’ajuda, corresponents al programa 2 (Impuls a esdeveniments musicals, esportius, gastronòmics i culturals d’impacte turístic) detallat en l’antecedent primer d’esta proposta de resolució provisional.

L’efectivitat de les subvencions estarà subordinada al compliment de les següents condicions:

a. Complir les obligacions dels beneficiaris detallades en l’article 14 de la Resolució de convocatòria de 30 d’abril de 2024.

b. Aportar la documentació que es detalla en l’article 16, «Justificació de gastos», de la Resolució de convocatòria de 30 d’abril de 2024.

c. Fixar com a termini de presentació de la documentació justificativa el comprés entre l’endemà de la publicació de la resolució de concessió en el *Diari Oficial de la Generalitat Valenciana*  i el 17 de gener de 2025, i el beneficiari de l’ajuda podrà efectuar esta justificació en qualsevol moment dins d’este termini. En aplicació del que establix la resolució de convocatòria d’estes ajudes, la justificació de l’actuació objecte de subvenció mai podrà ser posterior al 17 de gener de 2025.

d. La realització de l’activitat per a la qual es concedix la subvenció serà de responsabilitat exclusiva del beneficiari. Així mateix, seran a càrrec seu els mitjans humans i materials que requerisquen per al seu compliment.

e. Correspon al beneficiari sol·licitar tots els permisos, les autoritzacions i les llicències que corresponguen a la naturalesa del projecte que s’ha d’incentivar.

f. El beneficiari comunicarà a Turisme Comunitat Valenciana l’obtenció o la sol·licitud d’altres ajudes per a la mateixa finalitat procedents d’altres administracions o ens públics o privats.

g. El beneficiari haurà de donar la publicitat adequada al caràcter públic del finançament de l’actuació subvencionada, per la qual cosa en totes les actuacions que resulten beneficiàries de les ajudes convocades mitjançant esta resolució ha de figurar el distintiu que faça constar que el projecte ha comptat amb la col·laboració econòmica de Turisme Comunitat Valenciana, distintiu disponible en l’adreça d’internet:

<http://www.turisme.gva.es/opencms/opencms/turisme/va/contents/subvencion/distintivos.html>

La falta d'utilització del distintiu Turisme Comunitat Valenciana assenyalat en l’apartat 4 de l’article 14 de la Resolució de convocatòria d’ajudes, en el cas que el sol·licitant no certifique de manera fefaent el seu ús mitjançant documentació física o gràfica aportada en la fase de justificació, podrà donar lloc a la revocació de l’ajuda concedida per la no difusió del distintiu previst en la convocatòria d’ajudes.

h. Qualsevol altra condició prevista en la Resolució de 30 d’abril de 2024, per la qual es convoquen estes ajudes; el Decret 4/2017, de 31 de març, del president de la Generalitat, pel qual s’aproven les bases reguladores de les ajudes dirigides al sector turístic de la Comunitat Valenciana, en la redacció modificada pel Decret 6/2023, de 26 d’abril, del president de la Generalitat; la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; el que disposa la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i la resta de normativa aplicable.

i. Per a subvencions d’import superior a 30.000 euros, les persones físiques i jurídiques, diferents de les entitats de dret públic amb ànim de lucre subjectes a la Llei 3/20142, de 29 de desembre, per la qual s’establixen mesures de lluites contra la morositat en les operacions comercials, hauran d’acreditar que complixen els terminis de pagament que s’establixen en la llei esmentada per a obtindre la condició de beneficiari, tal com establix l’article 13.3 bis de la Llei 38/2003, general de subvencions.

Esta acreditació es farà en el termini de deu dies hàbils des de la notificació de la proposta de resolució provisional als interessats per als quals es proposa la concessió de la subvenció.

L’acreditació del nivell de compliment establit es realitzarà pels següents mitjans de prova:

a) Les persones físiques i jurídiques que d’acord amb la normativa comptable poden presentar compte de pèrdues i guanys abreujat, mitjançant un certificat subscrit per la persona física o, en el cas de persones jurídiques, per l’òrgan d’administració o equivalent, amb poder de representació suficient, en la qual afirmen arribar al nivell de compliment dels terminis de pagament previstos en la citada Llei 3/2004, de 29 de desembre.

b) Les persones jurídiques que d’acord amb la normativa comptable no poden presentar compte de pèrdues i guanys abreujat, mitjançant:

1r. Certificat emés per un auditor inscrit en el Registre oficial d’auditors de comptes (ROAC) que continga una transcripció desglossada de la informació en matèria de pagaments descrita en la memòria dels últims comptes anuals auditats, quan se’n desprenga que s’arriba al nivell de compliment dels terminis de pagament que establix la Llei 3/2004, de 29 de desembre, determinat en este apartat, sobre la base de la informació requerida per la disposició addicional tercera de la Llei 15/2010, de 5 de juliol, de modificació de la Llei 3/2004, de 29 de desembre.

Este certificat serà vàlid fins que s’auditen els comptes anuals de l’exercici següent.

2n. En el cas que no siga possible emetre el certificat al qual es referix el número anterior, s’emetrà l’informe de procediments acordats, elaborat per un auditor inscrit en el Registre oficial d’auditors de comptes, que, sobre la base de la revisió d’una mostra representativa de les factures pendents de pagament a proveïdors de la societat a una data de referència, concloga sense la detecció d’excepcions al compliment dels terminis de pagament de la Llei 3/2004, de 29 de desembre, o en el cas que es detecten, estes no impedisquen arribar al nivell de compliment requerit en l’últim paràgraf d’este apartat.

A l’efecte d’esta llei, es considerà complit el requisit que exigix este apartat quan el nivell de compliment dels terminis de pagament que preveu la Llei 3/2004, de 29 de desembre, siga igual o superior al percentatge que preveu la disposició final sexta, lletra d, apartat segon, de la Llei 18/2022, de 28 de setembre, de creació i creixement d’empreses.

*Segon*

Publicar esta proposta de resolució provisional en el *Diari Oficial de la Generalitat Valenciana*  (DOGV), amb efectes de notificació, i concedir un termini de deu dies hàbils, a comptar de l’endemà de la publicació d’esta proposta, per a presentar al·legacions, i aportar, si és el cas, la documentació acreditativa del compliment de l’article 13.3 bis de la Llei 38/2003, de 17 de novembre, i posar de manifest l’expedient als interessats.

  

València, 18 de novembre de 2024

Israel Martínez Fernández

Director de Turisme Comunitat Valenciana

Esta disposició conté annexos. Consulteu-ne la versió en PDF.